text: চার আসনেই দুই লাখেরও বেশি ব্যবধানে নৌকার জয় | নির্বাচন | দেশ রূপান্তর
  অলীপ ঘটক, বাগেরহাট প্রতিবেদক | ৩১ ডিসেম্বর, ২০১৮ ০০:১৩
  বাগেরহাটের চারটি আসনের সব কয়টিতেই জয় লাভ করেছে আওয়ামী লীগ প্রার্থীরা। ভোটপ্রাপ্তিতে তাদের কাছাকাছিও পৌঁছতে পারেনি প্রতিদ্বন্দ্বীরা।
  বাগেরহাট-১ (ফকিরহাট-চিতলমারি-মোল্লাহাট) আসনে আওয়ামী লীগের প্রার্থী শেখ হেলাল উদ্দীন নৌকা প্রতীকে ২ লাখ ৫২ হাজার ৬৪৬ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী ঐক্যফ্রন্ট প্রার্থী বিএনপি নেতা মো. শেখ মাছুদ রানা ধানের শীষ প্রতীকে পেয়েছেন ১১ হাজার ৪৮৫ ভোট।
  বাগেরহাট-২ (সদর-কচুয়া) আসনে আওয়ামী লীগের শেখ সারহান নাসের তন্ময় ২ লাখ ২১ হাজার ২১২ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী ঐক্যফ্রন্ট প্রার্থী জেলা বিএনপি'র সভাপতি এম এ সালাম পেয়েছেন ৪ হাজার ৫৯৭ ভোট।